უკრაინის ეროვნული უსაფრთხოებისა და თავდაცვის საბჭო

უკრაინის ეროვნული უსაფრთხოებისა და თავდაცვის საბჭო (NSDC; უკრ. Рада національної безпеки і оборони України, RNBO ან RNBOU) — უკრაინის პრეზიდენტის საკონსულტაციო სახელმწიფო ორგანო. არის სახელმწიფო უწყება, რომელსაც ევალება ეროვნული უსაფრთხოების პოლიტიკის შემუშავება და კოორდინაცია საშინაო და საგარეო საკითხებზე, უკრაინის პრეზიდენტის (ამჟამად ვოლოდიმირ ზელენსკის) კონსულტაციის დროს. საბჭოს ყველა სხდომა პრეზიდენტის ადმინისტრაციის შენობაში იმართება. სააგენტოს წევრობას პრეზიდენტი განსაზღვრავს, მაგრამ მასში უნდა შედიოდეს უკრაინის პრემიერ-მინისტრი , თავდაცვის მინისტრი, შინაგან საქმეთა მინისტრი და საგარეო საქმეთა მინისტრი. საბჭოს 2019 წლის 3 ოქტომბრიდან ხელმძღვანელობს მდივანი ოლექსი დანილოვი. ამჟამინდელი შემადგენლობა 2022 წლის თებერვლის მდგომარეობით, ეროვნული უსაფრთხოებისა და თავდაცვის საბჭო შედგება შემდეგი წევრებისაგან: ისტორია თავდაცვის საბჭო თავდაცვის საბჭო შეიქმნა უკრაინის უმაღლესი საბჭოს #1658-12 დებულებით 1991 წლის 11 ოქტომბერს. თავდაცვის საბჭო განისაზღვრა, როგორც უკრაინის თავდაცვისა და უსაფრთხოების საკითხებზე კოლეგიური მართვის უმაღლესი სახელმწიფო ორგანო, შემდეგი მიზნებით: სუვერენიტეტის დაცვა კონსტიტუციური წესრიგი რესპუბლიკის ტერიტორიული მთლიანობა და ხელშეუხებლობა თავდაცვისა და სახელმწიფო უსაფრთხოების სფეროში სტრატეგიების შემუშავება და პოლიტიკის მუდმივი გაუმჯობესება სამხედრო საფრთხის ბუნების ყოვლისმომცველი შეფასება პოზიციის განსაზღვრა თანამედროვე ომის მიმართ ეფექტური კონტროლი სახელმწიფოსა და მისი ინსტიტუტებზე, რომლებიც იცავენ უკრაინის თავდაცვისუნარიანობას თავდაცვისუნარიანობის დონეზე. 1992 წლის 23 იანვარს უკრაინის პრეზიდენტმა მიროსლავ ვიტოვსკი დანიშნა თავდაცვის საბჭოს მდივნად, რომელსაც ვიტოვსკიმ იკავებდა 1995 წლის 30 ნოემბრამდე. საწყისი შემადგენლობა უკრაინის უმაღლესი საბჭოს თავმჯდომარე უკრაინის პრემიერ მინისტრი უკრაინის უმაღლესი საბჭოს კომისიის თავმჯდომარე უკრაინის თავდაცვისა და სახელმწიფო უსაფრთხოების საკითხებზე სახელმწიფო მინისტრი უკრაინაში თავდაცვის, ეროვნული უსაფრთხოებისა და საგანგებო სიტუაციების საკითხებში სახელმწიფო მინისტრი უკრაინის თავდაცვის კომპლექსისა და კონვერტაციის საკითხებში უკრაინის თავდაცვის მინისტრი უკრაინის საგარეო საქმეთა მინისტრი უკრაინის უსაფრთხოების სამსახურის დირექტორი უკრაინის სასაზღვრო ჯარების მეთაური უკრაინის ეროვნული გვარდიის მეთაური უკრაინის სამოქალაქო თავდაცვის შტაბის უფროსი უკრაინის პრეზიდენტის თანამდებობის შემოღებისა და არჩევნების შემდეგ საბჭოს შემადგენლობა რეფორმა განხორციელდა 1992 წლის 9 აპრილს უმაღლესი რადას (უკრაინის პარლამენტი) დებულებით. უკრაინის პრეზიდენტი უკრაინის უმაღლესი საბჭოს თავმჯდომარე უკრაინის პრემიერ-მინისტრი უკრაინის უმაღლესი საბჭოს თავმჯდომარის პირველი მოადგილე უკრაინის საგარეო საქმეთა მინისტრი უკრაინის თავდაცვის მინისტრი უკრაინის შინაგან საქმეთა მინისტრი უკრაინის მანქანათმშენებლობის, სამხედრო-სამრეწველო კომპლექსისა და კონვერტაციის მინისტრი უკრაინის უშიშროების სამსახურის უფროსი უკრაინის ეროვნული გვარდიის მეთაური უკრაინის სასაზღვრო გვარდიის სამსახურის მეთაური ეროვნული უშიშროების საბჭო საბჭო თავდაპირველად შეიქმნა დროებითი დებულებით 1992 წლის 3 ივლისს, როგორც ეროვნული უშიშროების საბჭო, მაგრამ მნიშვნელოვნად განახლდა და გაძლიერდა პრეზიდენტ ლეონიდ კუჩმას დროს, 1994 წელს. საბჭოს ხელმძღვანელობდა პრეზიდენტის მრჩეველი ეროვნული უსაფრთხოების საკითხებში: 1992 წლის 1 ივლისი - 1993 წლის 19 აპრილი ვოლოდიმირ სელივანოვი (უკრაინის პრეზიდენტის მრჩეველი ეროვნული უსაფრთხოების საკითხებში - ეროვნული უშიშროების საბჭოს მდივანი) 1992 წლის 19 ნოემბრამდე უკრაინის სახელმწიფო მრჩეველი ეროვნული უსაფრთხოების საკითხებში 1993 წლის 1 დეკემბერი - 1994 წლის 5 აგვისტო ვალერი კარტავცევი (ეროვნული უშიშროების საბჭოს მდივანი) 1994 წლის 5 აგვისტო - 1999 წლის 10 ნოემბერი ვოლოდიმირ ჰორბულინი (ეროვნული უშიშროების საბჭოს მდივანი) 1994 წლის 17 ოქტომბრიდან, როგორც ეროვნული უშიშროების საბჭოს მდივანი, უკრაინის პრეზიდენტის მრჩეველი ეროვნული უსაფრთხოების საკითხებში. 1994 წლის 23 აგვისტოს უკრაინის პრეზიდენტმა მიიღო ახალი დებულება საბჭოსთვის. 1996 წლის 28 ივნისს უკრაინის კონსტიტუციის ადაპტაციის შემდეგ, საბჭოს დებულებები გამოიკვეთა 107-ე მუხლში. ამრიგად, ეროვნული უშიშროების საბჭო გაერთიანდა უკრაინის უკვე არსებულ თავდაცვის საბჭოსთან და ადაპტირდა პრეზიდენტის ბრძანებულებით 1996 წლის 30 აგვისტოს. ყოფილი მდივნის ანდრეი კლიუევის თქმით, 2010 წელს საბჭოში 460 ადამიანი მუშაობდა, ხოლო 2012 წლის აპრილში დასაქმებულთა რაოდენობა 90 იყო. პრეზიდენტმა ვიქტორ იანუკოვიჩმა 2012 წლის 9 აპრილს საბჭოს თანამშრომელთა რაოდენობაზე ლიმიტი დააწესა — 180. სააგენტოს წევრობას პრეზიდენტი განსაზღვრავს, მაგრამ მასში უნდა შედიოდეს უკრაინის პრემიერ-მინისტრი , თავდაცვის მინისტრი, შინაგან საქმეთა მინისტრი და საგარეო საქმეთა მინისტრი. საბჭოს თავმჯდომარეა უკრაინის პრეზიდენტი, რომელსაც ეხმარება მდივანი, რომლის დანიშვნის უფლებაც თავად აქვს. უკრაინის პრეზიდენტის არყოფნის შემთხვევაში, მაგალითად, არჩევნებს შორის, საბჭოს თავმჯდომარის მოვალეობის შემსრულებელი პრემიერ-მინისტრია. უმაღლესი რადას თავმჯდომარე არ არის საბჭოს წევრი, მაგრამ მათ უფლება აქვთ მონაწილეობა მიიღონ სხდომებში. საბჭოს წევრები შეიძლება იყვნენ აღმასრულებელი ხელისუფლების სხვა ორგანოების თავმჯდომარეებიც. ნებისმიერი სხვა პირი დაიშვება მხოლოდ საბჭოს თავმჯდომარის სპეციალური მოწვევით. პრეზიდენტის გადადგომის შემთხვევაში, უმაღლესი რადას თავმჯდომარე ხდება ეროვნული უსაფრთხოებისა და თავდაცვის საბჭოს ხელმძღვანელის მოვალეობის შემსრულებელი. მდივნები 1994 წლიდან რესურსები ინტერნეტში NSDC-ის ოფიციალური ვებ-გვერდი უკრაინის პრეზიდენტის ოფიციალური საიტი ტვიტერის ოფიციალური გვერდი ინგლისური ენა ოფიციალური ულრაინური ენის Twitter გვერდი სქოლიო